ភ្លេងច័ន្ទ

ភ្លេងច័ន្ទ (អង់គ្លេស៖ PLENG CHAN) គឺជាហាងកាហ្វេនៅប្រទេសកម្ពុជា ដែលមានទីតាំងនៅរាជធានីភ្នំពេញ។

ប្រវត្តិសង្ខេប៖ 
ភ្លេងច័ន្ទ ជា​ហាង​កាហ្វេ​ក្នុងស្រុក​​មួយ ដែល​បាន​ចាប់ផ្ដើមឡើងនៅ​ឆ្នាំ២០២០។ ភ្លេងច័ន្ទ មាន​ទីតាំង​ដំបូង​បង្អស់​ស្ថិត​នៅ​លើ​ផ្លូវ​៦៣ (​ត្រសក់ផ្អែម​) សង្កាត់​បឹង​កេងកង​ទី​១ ខណ្ឌ​បឹង​កេងកង រាជធានីភ្នំពេញ និងជាហាងកាហ្វេមួយដែល​មានការ​រចនា​តុបតែង​ខុស​ប្លែក​ពី​ហាង​កាហ្វេ​ផ្សេង​ៗ​ទៀត​នៅ​ក្នុងប្រទេសកម្ពុជា។ រហូត​មក​ដល់ឆ្នាំ២០២២ ហាង​កាហ្វេ ភ្លេងច័ន្ទ បានបើកសាខាបន្ថែមដូចជា៖ សាខាបឹងកេងកង សាខាទួលទំពូង; និងសាខាអគារ Kampus ជាដើម។ នៅ​ហាង​កាហ្វេ ភ្លេងច័ន្ទ មានការ​ច្នៃប្រឌិត​ទៅ​លើ​ ម្ហូបអាហារ ភេសជ្ជៈ និង​ការ​រៀបចំ​ទីតាំង​នៅ​ក្នុង​ហាង។ ភ្លេងច័ន្ទ ជាហាងកាហ្វេតុបតែងច្នៃប្រឌិតបែបធម្មជាតិជាមួយរុក្ខជាតិនិងដើមឈើនានាជាច្រើនប្រភេទ។ នៅទីនេះ មានមុខម្ហូបជាអាហារបែបខ្មែរ និងបរទេសជាច្រើនជម្រើស។  អម​ជាមួយ​គ្នា​នេះ​ដែរ ក្រៅពី​អាហារ និង​ភេសជ្ជៈ ភ្លេងច័ន្ទ ក៏ជាហាងកាហ្វេដែលទទួលបានការចែករំលែកច្រើននៅតាមបណ្ដាញសង្គម ហើយត្រូវបានគេស្គាល់ថាជាហាងកាហ្វេដ៏ស្រស់ស្អាតសម្រាប់ថតរូបកម្សាន្តផងដែរ។

ការចូលរួមនៅក្នុងសង្គម៖ 
ភ្លេងច័ន្ទ ជាហាងកាហ្វេមួយដែលបានចូលរួមចំណែកនៅក្នុងសង្គមតាមរយៈសកម្មភាពរូបភាពជាច្រើនដូចជា៖ ការបើកជាក្លឹបសិក្សា (ក្លឹបអានសៀវភៅ ក្លឹបរៀនតន្ត្រី ក្លឹបរៀនគូរគំនូរ និងក្លឹបរៀនថតរូប) សម្រាប់យុវជនដោយមិនគិតថវិកា។ ការផ្ដល់ឱកាស និងទីតាំងសម្រាប់យុវជនធ្វើជាកន្លែងជួបជុំ ដើម្បីធ្វើកិច្ចការងារសង្គមនានា។ ការចូលរួមជាមួយយុវជន អង្គការ ក្រុមហ៊ុន និងស្ថាប័នជាច្រើន ដើម្បីផ្សព្វផ្សាយពីសង្គម។ ជាក់ស្ដែង កាលពីខែសីហា ឆ្នាំ២០២២ រដ្ឋមន្ត្រីការបរទេសអាមេរិក ប្លីងគីន ក៏បានជួបជុំសំណេះសំណាលជាមួយយុវជនកម្ពុជានៅហាងកាហ្វេ ភ្លេងច័ន្ទ ផងដែរ។ អំឡុងដើមខែសីហា ឆ្នាំ២០២៣នេះ ហាងកាហ្វេ ភ្លេងច័ន្ទ បានរៀបចំកម្មវិធី "ជួយគ្នា!" ដើម្បីជួយទៅដល់សហគមន៍និងអង្គការដែលកំពុងត្រូវការជំនួយជាដើម។

ឯកសារយោង៖ 

ហាងកាហ្វេនៅប្រទេសកម្ពុជា
កម្ពុជា

__លិបិក្រម__
__តំនភ្ជាប់ផ្នែកថ្មី__